નવી દિલ્હી : કાશ્મીર મુદ્દે શુક્રવારે આયોજીત સર્વદળીય બેઠકમાં વડાપ્રધાને મહત્વનું નિવેદન આપ્યું હતું. વડાપ્રધાન મોદીએ સ્પષ્ટ શબ્દોમાં જણાવ્યું કે પાકિસ્તાન અધિકૃત કાશ્મીર (પીઓકે) ભારતનો અભિન્ન હિસ્સો છે. વડાપ્રધાને કહ્યું કે પાકિસ્તાન અધિકૃત કાશ્મીર જમ્મુ કાશ્મીરનો અભિન્ન ભાગ છે. કાશ્મીર મુદ્દો પીઓકેનાં લોકોનાં સમાવેશ વગર તેનો ઉકેલ શક્ય નથી. વડાપ્રધાને કહ્યું એટલું જ નહી પરંતુ પીઓકેનાં લોકો જે બહાર રહી રહ્યા છેતેમને પણ મંત્રણામાં સમાવવા જોઇએ.